Games Convention
Games Convention arba Leipzig Games Convention (sutrump. – GC; liet. Leipcigo žaidimų paroda) – buvo kasmetinė kompiuterinių žaidimų mugė, kuri nuo 2002 iki 2008 m. vykdavo Leipcige (Vokietija). Be žaidimų ir susijusios įrangos apžvalgų, mugę sudarė įvairios informacinės ir pramoginės programos. Ją rengė Bundesverband Interaktive Unterhaltungssoftware (liet. Vokietijos federalinė interaktyvių pramoginių programų asociacija). Vykdavo moderniame parodų salių komplekse, paprastai paskutinę rugpjūčio savaitę. Su 203 000 lankytojų, 3 800 žurnalistų ir 547 eksponentais (2008 m. duomenys) tai buvo antras pagal dydį renginys pasaulyje, susijęs su kompiuteriniais žaidimais, po Gamescom, kuris taip pat rengiamas Vokietijoje. 2008 m. BIU pranešė, jog Games Convention nevyks 2009 m., kadangi buvo norėta suteikti pirmenybę tuo metu naujam renginiui – Gamescom. 2007 m. paroda taip pat buvo surengta Azijoje, pavadinimu Games Convention Asia.